**H O T Ă R Â R E A NR. 5**

**din 6 ianuarie 2017**

**privind aprobarea utilizării excedentului bugetului Colegiului Național ”Andrei Mureșanu”,**

**înregistrat la data de 31 decembrie 2016, în anul 2017**

**Consiliul local al Municipiului Dej,** întrunit în **ședința de îndată**  din data 6 ianuarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 41 din data de 3 ianuarie 2017, al Direcției Economice din cadrul Primăriei Municipiului Dej, prin care se propune spre aprobare utilizarea excedentului Colegiului Național ”Andrei Mureșanu”, înregistrat la data de 31 decembrie 2016, **în anul 2017**;

În conformitate cu prevederile art. 58 din Legea Nr. 273/2006 - lege privind finanţele publice locale, cu modificările și completările ulterioare;

Ținând cont de prevederile art. 36, alin. (2), lit. b) și art. 45, alin. (2), lit. a) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** utilizarea excedentului înregistrat la data de 31 decembrie 2016 al Colegiului Național ”Andrei Mureșanu”, în **sumă de 14,89 mii lei** pentru finanțarea cheltuielilor Secțiunii de dezvoltare - parte complementară a bugetului local al Municipiului Dej pe anul 2017, pentru obiectivul ”Dotări Colegiului Național ”Andrei Mureșanu”, cuprins în lista de investiții a ordonatorului principal de credite.

**Art. 2.** Cu ducerea la îndeplinire a prevederilor prezentei hotărâri se încredinţează Direcţia Economică, Direcția Tehnică din cadrul Primăriei Municipiului Dej și unitatea de învățământ.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi - 14**

**Nr. voturi pentru - 14**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**